|  |
| --- |
| **Република Србија****АГЕНЦИЈА ЗА ПРОСТОРНО ПЛАНИРАЊЕ И УРБАНИЗАМ РЕПУБЛИКЕ СРБИЈЕ** Број: 5224/2024-01 Датум: 30.11.2024. године Краља Милутина 10а |

**ЈАВНИ ПОЗИВ ЗА ПОПУЊАВАЊЕ РАДНИХ МЕСТА У АГЕНЦИЈИ ЗА ПРОСТОРНО ПЛАНИРАЊЕ И УРБАНИЗАМ РЕПУБЛИКЕ СРБИЈЕ**

На основу члана 34a Закона о јавним агенцијама („Службени гласник РС”, бр. 18/05, 81/05 - испр. и 47/18), Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-9111/2024 од 30. септембра 2024. године и Одлуке привременог директора Агенције број 5224/2024-01 од 06.11.2024. године, Агенција за прoсторно планирање и урбанизам Републике Србије, Београд, Улица краља Милутина бр. 10а, објављује

**Јавни конкурс за заснивање радног односа на неодређено време за следећа радна места :**

1. **Посебни саветник директора за урбанизам;**
* **Један извршилац**

 **Услови:** Стечено високо образовање из научне, односно стручне области у оквиру образовно-научног поља просторног планирања, друштвено-хуманистичких, техничко-технолошких или природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Руководилац групе за планирање заштићених подручја и сарадњу са јединицама локалне самоуправе**
* **Један извршилац**

 **Услови**: Стечено високо образовање из научне или стручне области у оквиру образовно - научног поља архитектуре, друштвено-хуманистичких, природно - математичких или интердисциплинарних, мултидисциплинарних, трансдисциплинарних студија (ИМТ студија) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Радно место за издавање информација о локацији и потврда за конверзију**
* **Два извршиоца**

 **Услови**: Стечено високо образовање из научне или стручне области у оквиру образовно - научног поља друштвено-хуманистичке науке, област уметности, архитектуре, техничко – технолошке, природно - математичких или интердисциплинарних, мултидисциплинарних, трансдисциплинарних студија (ИМТ студија) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање две године радног искуства у струци.

1. **Радно место за издавање лиценци**
* **Два извршиоца**

 **Услови**: Стечено високо образовање из научне, односно стручне области у оквиру образовно научног поља друштвено-хуманистичке науке, природно-математичких или интердисциплинарних, мултидисциплинарних, трансдисциплинарних студија (ИМТ студија) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за евиденцију промена стања у простору**
* **Један извршилац**

**Услови:**  Стечено високо образовање из научне, односно стручне области у оквиру образовно научног поља уметности друштвено-хуманистичке науке, природно-математичких или интердисциплинарних, мултидисциплинарних, трансдисциплинарних студија (ИМТ студија) на основним академским студијама у обиму од најмање 180 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Руководилац групе за интернет презентацију и рад са јавношћу**
* **Један извршилац**

**Услови:** Стечено високо образовање из стручне области друштвено-хуманистичких, техничко-технолошких и природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци.

1. **Радно место за припрему подлога за израду планских докумената**
* **Један извршилац**

**Услови:** Стечено високо образовање из научне или стручне области у оквиру образовно - научног поља друштвено-хуманистичких, техничко – технолошких, рачунарских наука, природно - математичких или интердисциплинарних, мултидисциплинарних, трансдисциплинарних студија (ИМТ студија) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање једна година радног искуства у струци.

1. **Радно место за сарадњу са јединицама локалних самоуправа у области урбаног развоја**
* **Два извршиоца**

 **Услови:** Стечено високо образовање из научне или стручне области у оквиру образовно - научног поља техничко – технолошких наука, друштвено-хуманистичких наука, природно - математичких или интердисциплинарних, мултидисциплинарних, трансдисциплинарних студија (ИМТ студија) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци.

1. **Радно место за међународну сарадњу у области просторног и урбаног развоја**
* **Један изврилац**

 **Услови**: Стечено високо образовање из научне, односно стручне области у оквиру образовно-научног поља просторног планирања, друштвено-хуманистичких, техничко-технолошких или природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, познавање страног језика, најмање три године радног искуства у струци.

**Послодавац који попуњава радна места**: Агенција за просторно планирање и урбанизам Републике Србије

**Трајање радног односа**: Радни однос се заснива на неодређено време.

**Место рада:**  Београд, Улица краља Милутина 10а

- провера се врши писмено путем теста и усмено путем интервјуа;

- у изборном поступку за сва радна места, путем теста радиће се провера опште културе и информисаности;

- кандидати који на писменом делу теста остваре тачне одговоре на најмање 10 од 20 питања, резултат преко 50%, позивају се ради спровођења усмене провере у виду интервјуа;

- провера самосталности у раду, способности тимског рада, добра пословна комуникација, прилагодљивост радној средини врши се усмено.

У усменом делу изборног поступка, проверавају се:Познавање Закона о планирању и изградњи („Службени гласник РС“, бр. 72/09, 81/09 – исправка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – други закон, 9/20, 52/21 и 62/23), подзаконска и општа акта која регулишу област просторног и урбанистичког планирања и Закона о општем управном поступку („Службени гласник 18/2016, 95/2018- аутентично тумачење и 2/2023-одлука УС).

**Критеријуми за рангирање кандидата :**

* Резултат теста – максимално 50 бодова
* Резултат усмене провере – максимално 50 бодова

**Место и време одржавања изборног поступка:**

Пословне просторије Агенције за просторно планирање и урбанизам Републике Србије, Београд, Краља Милутина 10а, Булевар краља Александра 288.

О датуму и времену писмене и усмене провере учесници конкурса ће бити обавештени телефонским путем на бројеве телефона које су навели у својим пријавама или електронским путем на имејл адресе у року од 30 (тридесет) дана од дана истека рока за подношење пријаве.

 **Општи услов које сваки кандидат мора да испуни:**

* да је пунолетан држављанин Републике Србије;

**Пријава на јавни конкурс и докази који се прилажу уз пријаву:**

Као доказ о испуњавању услова из овог конкурса, кандидат је обавезан да поднесе:

1. Пријаву у којој је наведено за које радно место се кандидат пријављује, потписану својеручно;
2. Биографију која мора да садржи : име и презиме кандидата, датум и место рођења, адресу становања, контакт телефон и адресу електронске поште, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на конкурс, као и податке о стручном усавршавању и посебним областима знања, уколико их поседује;
3. Исправе којим се доказује дужина и врста радног искуства у струци (потврде, решења и друге акте из којих се види на којим пословима је и са којом стручном спремом, стечено радно искуство); За радно место наведено под бројем 9. одговарајући доказ о познавању страног језика (сертификат, уверење, диплома и сл.)
4. Извод из матичне књиге рођених;
5. Уверење о држављанству Републике Србије;
6. Диплому или уверење о стеченом образовању;
7. Образац – изјава у којој се кандидат опредељује да ли ће сам доставити податке о чињеницама о којима се води службена евиденција или да то Агенција учини уместо њега, који се налази на интернет презентацији Агенције [www.appurs.gov.rs](http://www.appurs.gov.rs). Кандидати су обавезни да образац приложе уз конкурсну документацију, који мора бити својеручно потписан, чиме дају сагласност за обраду личних података.

Сви докази се прилажу у оригиналу или фотокопији која је оверена код јавног бележника.

Документа о чињеницама о којима се води службена евиденција су: уверење о држављанству и извод из матичне књиге рођених.

Одредбом члана 9. и 103. Закона о општем управном поступку („Службени гласник РС“, бр. 18/2016, 95/2018 – аутентично тумачење и 2/2023 – одлука УС), прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.

Потребно је да кандидат обавезно попуни изјаву (образац) којом се опредељује за једну од две могућности, да Агенција за просторно планирање и урбанизам Републике Србије прибави податке о којима се води службена евиденција или да ће то кандидат учинити сам.

**Рок за подношење пријаве на јавни конкурс:** Рок за подношење пријаве на јавни конкурс је 15 дана и почиње да тече наредног дана од дана објављивања конкурса у днeвном листу „Политика“ које излази у целој Републици Србији.

**Адреса на коју се подноси пријава на јавни конкурс:** Пријаве се подносе Агенцији за просторно планирање и урбанизам Републике Србије, на адресу: Београд, Улица краља Милутина бр. 10а, писаним путем у затвореној коверти са назнаком „за јавни конкурс“.

**Лице које даје обавештења о јавном конкурсу**: Сва обавештења о јавном конкурсу дајe Александар Марић, телефон 011/ 7853 – 880.

Напомене:

* Неблаговремене, недопуштене, неразумљиве или непотпуне пријаве – пријаве уз које нису приложени сви тражени докази у оригиналу или овереној фотокопији биће одбачене закључком Конкурсне комисије.
* Изборни поступак ће бити спроведен без дискриминације по основу расе, боје коже, пола, вере, националности, етничког порекла или инвалидитета. Конкуренција се заснива на квалитету и отворена је за све који испуњавају прописане услове. Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је у дневном листу „Политика“ који излази у целој Републици Србији и на интернет страници Агенције за просторно планирање и урбанизам Републике Србије, www.appurs.gov.rs.

Упознат / а сам са одредбом члана 103. став 3. Закона о општем управном поступку („Сл. Гласник РС бр.18/2016, 95/2018- аутентично тумачење и 2/2023-одлука УС), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

Поступак покрећем ради учествовања на јавном конкурсу за попуњавање радних места у Агенцији за просторно планирање и урбанизам Републике Србије и тим поводом дајем следећу

**И З Ј А В У**

**I Сагласан/а сам да Агенција за просторно планирање и урбанизам Републике Србије** за потребе поступка може **извршити увид, прибавити и обрадити личне податке** о чињеницама о којима се води службена евиденција, који су неопходни у поступку одлучивања сагласно одредби члана 12. став 1. тачка 1. Закона о заштити података о личности („Сл. Гласник РС бр. 18/2016, 95/2018- аутентично тумачење и 2/2023-одлука УС).

У складу са Законом о заштити података о личности, мој ЈМБГ се може користити искључиво у сврху прикупљања података неопходних за учествовање на јавном конкурсу.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЈМБГ кандидата

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(место и датум) потпис даваоца изјаве

**II** Иако је **Агенција за просторно планирање и урбанизам Републике Србије** обавезна да изврши увид, прибави и обради личне податке, изјављујем да ћу сам/а за потребе поступка прибавити и доставити органу:

1. Оригинал или оверену фотокопију уверења о држављанству
2. Оригинал или оверену фотокопију извода из матичне књиге рођених

Упознат/ а сам да уколико наведене личне податке неопходне за одлучивање органа не поднесем до истека рока за подношење пријава, захтев за покретање поступка ће се сматрати неуредним.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(место и датум) (потпис даваоца изјаве)